
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

17 Ιουλίου 2002 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

180 Τροποποίηση και συμπλήρωση ορισμένων διατάξε¬ 
ων του καταστατικού του Ταμείου Ασφάλισης Ασθέ¬ 
νειας Προσωπικού Τραπεζών Πίστεως - Γενικής - Αμέ- 
ρικαν Εξπρές. 1 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 


Ανάκληση της 27/4.3.1992 Π.Υ.Σ. «Παραχώρηση, κατά 
κυριότητα, έκτασης 133,300 στρεμμάτων του αγρο¬ 
κτήματος «Ανατολή» Ν. Ιωαννίνων, στην κοινότητα 
Ανατολής» (ΦΕΚ Α' 38). 2 

ΠΡΑΞΕΙΣ ΤΗΣ ΔΙΑΡΚΟΥΣ ΙΕΡΑΣ ΣΥΝΟΔΟΥ 

Σύσταση Εκκλησιαστικού Ιδρύματος με την επωνυμία 
«ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ ΤΗΣ ΙΕΡΑΣ ΜΗ- 
ΤΡΟΠΟΛΕΩΣ ΚΑΣΣΑΝΔΡΕΙΑΣ». 3 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 452/5356/453/5356/28.5.2002 
ανακοίνωση για την θέση σε ισχύ ως προς την χώρα 
μας της 180 Διεθνούς Σύμβασης Εργασίας «για τις 
ώρες εργασίας των ναυτικών και την επάνδρωση των 
πλοίων» και του Πρωτοκόλλου 1996 στην Σύμβαση 
Εργασίας «περί ελάχιστων επιπέδων ασφαλείας των 
εμπορικών πλοίων, 1976». 4 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 180 
Τροποποίηση και συμπλήρωση ορισμένων διατάξεων του 
καταστατικού του Ταμείου Ασφάλισης Ασθένειας Προ¬ 
σωπικού Τ ραπεζών Πίστεως - Γ ενικής - Αμέρικαν Εξπρές. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 5 του Ν. 271/1976 (Α48). 

2. Τις διατάξεις του άρθρου 15 παρ. 5 εδ.α'του Π. Δ/τος 
213/1992 (Α' 97). 

3. Τις διατάξεις του άρθρου 1 παρ. 9του Π .Δ. 231 /1986 (Α' 97). 

4. Τις διατάξεις του άρθρου 29Α του Ν. 1558/1985 που 
προστέθηκε με το άρθρο 27 του Ν. 2081/1992 (Α 154) και 
αντικαταστάθηκε με το άρθρο 1 του Ν. 2469/1997 (Α' 38). 


5. Το γεγονός ότι από τις διατάξεις της απόφασης αυτής 
δεν προκαλείται επιβάρυνση στον κρατικό προϋπολογισμό, 
αλλά στον προϋπολογισμό του Ταμείου Ασφ. Ασθένειας 
Προσ/κού Τραπεζών Πίστεως - Γενικής - Αμέρικαν Εξπρές 
(Τ.Α.Α.Π. Πίστεως - Γενικής - Αμέρικαν Εξπρές). 

6. Τις διατάξεις του άρθρου 71 του Ν. 2084/1992 (Α' 165). 

7. Την από το Δεκέμβριο του 2001 εκπονηθείσα αναλογι- 
στική μελέτη από την ΟΡυδ Α.Ε. και το αριθ.3/27.3.2002 
υπηρεσιακό σημείωμα της Δ/νσης Αναλογιστικών Μελετών 
της Γ.Γ.Κ.Α. 

8. Την 80088/31.10.2001 (Β 1485) κοινή απόφαση του Πρω¬ 
θυπουργού και Υπουργού Εργασίας και Κοιν. Ασφαλίσεων 
«Ανάθεση αρμοδιοτήτων στους Υφυπουργούς Εργασίας και 
Κοιν. Ασφαλίσεων». 

9. Τις αποφάσεις του Δ.Σ. Τ.Α.Α.Π. Πίστεως - Γ ενικής - Αμέ¬ 
ρικαν Εξπρές, που λήφθηκαν κατά τις 143/28.6.2001 και 155/ 
10.10.2001 συνεδριάσεις του. 

10. Τη γνώμη του Συμβουλίου Κοινωνικής Ασφάλισης, που 
διατυπώθηκε κατά την 5η/22.4.2002 συνεδρίασή του. 

11. Την 281/2002 γνωμοδότηση του Συμβουλίου της Επι¬ 
κράτειας, μετά από πρόταση του Υφυπουργού Εργασίας και 
Κοινωνικών Ασφαλίσεων, αποφασίζουμε: 

Άρθρο 1 

Η περ. γ'τηςπαρ.1 του άρθρου 4του Π.Δ. 554/1977 (Α 182), 
τροποποιείται ως ακολούθως: 

«γ) Μηνιαία εισφορά των συνταξιούχων ίση προς 4% επί 
της καταβαλλόμενης κύριας σύνταξης. Επί πλειόνων συντά¬ 
ξεων κυρίας ασφάλισης η παραπάνω εισφορά υπολογίζεται 
επί της μεγαλυτέρας εξ αυτών». 

Άρθρο 2 

Στο τέλος της παρ. 1 του άρθρου 24 του Π.Δ/τος 554/1977 
(Α' 182) προστίθενται εδάφια τα οποία έχουν ως εξής : 

«Μετά την πάροδο του εξαμήνου, ο ασφαλισμένος έχει 
δικαίωμα να ζητήσει την προαιρετική συνέχιση της ασφάλι¬ 
σής του, εφόσον υποβάλλει σχετική αίτηση στο Ταμείο. Κάθε 
μήνα υποχρεούται να καταβάλει τις προβλεπόμενες από το 
καταστατικό του Ταμείου μηνιαίες εισφορές (εργοδότη και 
εργαζομένου), υπολογιζόμενες επί του τελευταίου βασικού 
του μισθού, προσαυξανόμενου με τα οικογενειακά επιδόμα¬ 
τα, το επίδομα πολυετίας και το επιστημονικό επίδομα και 
αναπροσαρμοζόμενου με βάση την εκάστοτε ισχύουσα συλ¬ 
λογική σύμβαση εργασίας. 

Για την υπαγωγή στην προαιρετική ασφάλιση του Ταμείου, 
πρέπει ο ασφαλισμένος να μην υπάγεται σε άλλο φορέα 
ασθένειας και να έχει συμπληρώσει 20 έτη τουλάχιστον συ¬ 
νεχή υπηρεσία, σε οποιαδήποτε συμμετέχουσα στο Ταμείο 
Τράπεζα. 

Η προαιρετική ασφάλιση αρχίζει από την ημερομηνία υπο¬ 
βολής της αίτησης και λήγει με την έγγραφη δήλωση του 
ασφαλισμένου ότι δεν επιθυμεί πλέοντη συνέχισή της ή με τη 
συνταξιοδότησή του. 

Δικαίωμα παροχών έχουν οι ασφαλισμένοι μετά την πά¬ 
ροδο τριμήνου από την ημερομηνία υπαγωγής, εκτός αν η 
αίτηση υποβληθεί εντός του προβλεπομένου από το πρώτο 
εδάφιο της παραγράφου αυτής εξαμήνου, οπότε το δικαίω¬ 
μα για παροχές δε διακόπτεται. 

Των προβλεπομένων από το καταστατικό του Ταμείου, πα¬ 
ροχών δικαιούνται και τα προστατευόμενα μέλη της οικο¬ 
γένειας του ασφαλισμένου». 

Άρθρο 3 

Η ισχύς των παραπάνω διατάξεων, αρχίζει την πρώτη του 
μεθεπόμενου μήνα εκείνου της δημοσίευσής του στην Εφη¬ 
μερίδα της Κυβερνήσεως. 

Στον Υφυπουργό Εργασίας και Κοινωνικών Ασφαλίσεων, 
αναθέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 10 Ιουλίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΕΡΓΑΣΙΑΣ ΚΑΙ ΚΟΙΝΩΝ .ΑΣΦΑΛΙΣΕΩΝ 

ΡΟΒ. ΣΠΥΡΟΠΟΥΛΟΣ 
-♦- 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

( 2 ) 

Πράξη 42 της 11 Ιουλίου 2002 

Ανάκληση της 27/4.3.1992 Π.Υ.Σ. «Παραχώρηση, κατά κυ¬ 
ριότητα, έκτασης 133,300 στρεμμάτων του αγροκτή¬ 
ματος «Ανατολή» Ν. Ιωαννίνων, στην κοινότητα Ανατο¬ 
λής» (ΦΕΚΑ'38). 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του άρθρου 6 του Ν. 994/1979 «Περί ρυ- 
θμίσεως θεμάτων και διαθέσεως των αποστραγγισθεισών 
γαιών ελών Λυσιμαχίας και Τριχωνίδας και άλλων τινών δια¬ 
τάξεων» (ΦΕΚΑ' 279). 

β. Την 27/4.3.1992 Π.Υ.Σ. «Παραχώρηση, κατά κυριότητα, 
έκτασης 133,300 στρεμμάτων του αγροκτήματος «Ανατολή» 
Ν. Ιωαννίνων, στην κοινότητα Ανατολής» (ΦΕΚΑ' 38). 

γ. Την 3102π.ε./8.7.2002 εισήγηση του Υπουργού Γεωρ¬ 
γίας για ανάκληση της 27/4.3.1992 Π.Υ.Σ. με την οποία παρα- 
χωρήθηκε δωρεάν και κατά κυριότητα, νομή και κατοχή στην 
Κοινότητα Ανατολής κοινόχρηστη έκταση 133,300 στρεμμά¬ 
των από το τεμάχιο 162° οριστικής διανομής έτους 1930 του 
αγροκτήματος «Ανατολής» Ν. Ιωαννίνων, για τη δημιουργία 
πρασίνου με αθλητικές εγκαταστάσεις και 
δ. το γεγονός ότι ο σκοπός της παραχώρησης που εγκρί- 
θηκε με την ανωτέρω Πράξη του δεν πραγματοποιήθηκε, 
εντός δεκαετίας από τη δημοσίευση της Πράξεως αυτής 
στην Εφημερίδα της Κυβερνήσεως, αποφασίζει: 

Ανακαλεί την 27/4.3.1992 Π.Υ.Σ. «Παραχώρηση, κατά κυ¬ 
ριότητα, έκτασης 133,300 στρεμμάτων του αγροκτήματος 
«Ανατολή» Ν. Ιωαννίνων, στην κοινότητα Ανατολής» (ΦΕΚΑ' 
38). 

Η παρούσα Πράξη να δημοσιευθεί στην Εφημερίδατης Κυ¬ 
βερνήσεως. 

Ο Πρόεδρος Τα Μέλη 

Ακριβές Αντίγραφο 
Ο Γ ενικός Γ ραμματέας 
του Υπουργικού Συμβουλίου 
ΣΩΚΡΑΤΗΣ I. ΚΟΣΜΙΔΗΣ 


ΠΡΑΞΕΙΣ ΤΗΣ ΔΙ ΑΡΚΟΥΣ Ι ΕΡΑΣ ΣΥΝΟΔΟΥ 

Αριθ. 2481/2001 (3) 

Σύσταση Εκκλησιαστικού Ιδρύματος με την επωνυμία 
«ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ ΤΗΣ ΙΕΡΑΣ ΜΗ- 
ΤΡΟΠΟΛΕΩΣ ΚΑΣΣΑΝΔΡΕΙΑΣ». 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπόψη: 

1. Τας διατάξεις των άρθρων 29 παράγρ. 2 και 59 παράγρ. 
2 του Νόμου 590/1977 «Περί Καταστατικού Χάρτου της Εκ¬ 
κλησίας της Ελλάδος». 

2. Τας υποχρεώσεις της Ποιμενούσης Εκκλησίας τας 
απορρέουσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστεπώ- 
νυμον της Εκκλησίας πλήρωμα. 

3. Τας υφιστάμενος Κοινωνικός και πνευματικός ανάγκας 
της Ιεράς Μητροπόλεως Κασσανδρείας. 

4. Την 270/27.6.2001 Πρότασιν του Σεβασμιωτάτου Μη¬ 
τροπολίτου Κασσανδρείας κ. Νικόδημου. 

5. Την από 18.4.2002 Γνωμάτευσιν του Νομικού Γραφείου 
της Νομικής Υπηρεσίας της Εκκλησίας της Ελλάδος. 

6. Την από 30.5.2000 Απόφασιν Αυτής, αποφασίζει: 

Συνιστά εις την Ιερά Μητρόπολιν Κασσανδρείας Εκκλησια¬ 
στικόν Ίδρυμα υπό την επωνυμίαν «ΓΕΝΙΚΟΝ ΦΙΛΟΠΤΩΧΟΝ 
ΤΑΜΕΙΟΝ ΤΗΣ ΙΕΡΑΣ ΜΗΤΡΟΠΟΛΕΩΣ ΚΑΣΣΑΝΔΡΕΙΑΣ», το 
οποίον θα λειτουργεί ως εξηρτημένη Υπηρεσίατης Ιεράς Μη¬ 
τροπόλεως, αυτοτελούς όμως διαχειρίσεως υπό την επο- 
πτείαν και τον έλεγχον αυτής και θα εδρεύει εις την πόλιν του 
Πολυγύρου. Η οργάνωσις, διοίκησις, διαχείρισις και λει¬ 
τουργία του Ιδρύματος τούτου θα διέπεται από τας διατά¬ 
ξεις του επομένου Κανονισμού: 

ΚΑΝΟΝΙΣΜΟΣ 

ΠΕΡΙ ΣΥΣΤΑΣΕΩΣ ΕΚΛΛΗΣΙΑΣΤΙΚΟΥ ΙΔΡΥΜΑΤΟΣ 
ΥΠΟ ΤΗΝ ΕΠΩΝΥΜΙΑΝ 
«ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ 
ΤΗΣ ΙΕΡΑΣ ΜΗΤΡΟΠΟΛΕΩΣ ΚΑΣΣΑΝΔΡΕΙΑΣ». 

ΚΕΦΑΛΑΙΩΝ Α'. 

«Σύστασις - Σκοπός». 

Άρθρον1. 

Συνιστάται ευαγές Εκκλησιαστικόν Ίδρυμα υπό την επω¬ 
νυμίαν «ΓΕΝΙΚΟΝ ΦΙΛΟΠΤΩΧΟΝ ΤΑΜΕΙΟΝ ΤΗΣ ΙΕΡΑΣ ΜΗ¬ 
ΤΡΟΠΟΛΕΩΣ ΚΑΣΣΑΝΔΡΕΙΑΣ» έδραν έχον την πόλιν του 
Πολυγύρου και τελούν υπό την διοίκησιν και εποπτείαν της 
Ιεράς Μητροπόλεως Κασσανδρείας. 

Άρθρον 2. 

Σκοπός του Ιδρύματος είναι: 

α. Η παροχή πάσης υλικής βοήθειας και περιθάλψεως εις 
ενδεείς (πτωχούς ασθενείς, αστέγους, εγκαταλελειμμένους 
κ.ά.) της Μητροπολιτικής περιφερείας, έχοντας ανάγκην 
βοήθειας και συμπαραστάσεως. 

β. Η οικονομική ενίσχυσις απόρων μαθητών και σπουδα¬ 
στών. 

γ. Η προικοδότησις προς αποκατάστασιν απόρων κορασί¬ 
δων. 

δ. Η οικονομική ενίσχυσις απόρων πολυτέκνων οικογενει¬ 
ών. 

ε. Η παροχή Ελληνοχριστανικής διαφωτίσεως εις τους κα¬ 
τοίκους της Μητροπολιτικής περιφερείας δι’ εκδόσεως εντύ¬ 
πων και διαφωτιστικών φυλλαδίων. 

στ. Η βράβευσις αριστούχων μαθητών και μαθητριών της 
τελευταίας τάξεως Λυκείων της Μητροπολιτικής περιφέ¬ 
ρειας. 

ΚΕΦΑΛΑΙΟΝ Β' 

«Κεντρική Οργάνωσις, Διοίκησις και Εκπροσώπησιςτου 
Γενικού Φιλοπτώχου Ταμείου». 

Άρθρον 3. 

α. Το Γενικόν Φιλόπτωχον Ταμείον διοικείται υπό πενταμε¬ 
λούς Επιτροπής, αποτελούσης το Διοικητικόν Συμβούλιον 
αυτού, αποτελουμένου εκ των: α) του Μητροπολίτου, ως 
Προέδρου, β) του Πρωτοσυγκέλλου ή του Γενικού Αρχιερα¬ 
τικού Επιτρόπου, ως Αντιπροέδρου, γ) ενός Κληρικού της 
Μητροπόλεως εκτελούντος καθήκοντα Γραμματέως και Τα- 
μίου, και δ) δύο λαϊκών (ανδρών ή γυναικών) διοριζομένων 
υπάτου Μητροπολίτου. 

β. Τον Πρόεδρον απάντα ή κωλυόμενον αναπληροί ο Αντι¬ 
πρόεδρος. Τα μέλη του Διοικητικού Συμβουλίου διορίζονται 
επί τριετεί θητεία, μετά την λήξιν της οποίας δύναται να επα- 
ναδιορισθούν. Παν μέλος του Διοικητικού Συμβουλίου εκλει- 
πόν ή παραιτούμενον προ της λήξεως της θητείας του αντι¬ 
καθίσταται υπό του Μητροπολίτου. Μέλος απέχον αδικαιο¬ 
λογήτους τριών συνεδριάσεων του Διοικητικού Συμβουλίου, 
δύναται ν’ αντικατασταθή υπάτου Μητροπολίτου. 

Άρθρον 4. 

1. Το Συμβούλιον συνέρχεται, τακτικώς μεν κατά δίμηνον, 
εκτάκτως δετή προσκλήσει του Προέδρου ή τη αιτήσει τριών 
τουλάχιστον Μελών. Προς ύπαρξιν απαρτίας, δέον να παρί- 
στανται τρία τουλάχιστον Μέλη του Διοικητικού Συμβουλίου, 
εν οις απαραιτήτως ο Πρόεδρος. Το Συμβούλιον αποφασίζει 
διά σχετικής πλειοψηφίας των παρόντων Μελών. Εν ισοψη- 
φία, υπερνικά η ψήφος του Προέδρου. 

2. Το Συμβούλιον αποφασίζει περί πάσης υποθέσεως αφο- 
ρώσης εις το Εκκλησιαστικόν ίδρυμα. 

Ειδικώτερον: 

α. Ασκεί, διά του Προέδρου ή των προς τούτο εξουσιοδο- 
τουμένων Μελών αυτού εποπτείαν, επί των Ενοριακών Φιλό¬ 
πτωχων Ταμείων. 

β. Αποφασίζει περί της διαθέσεως των πόρων του Ιδρύμα¬ 
τος συμφώνως προς τους εν τω άρθρω 2 του παρόντος ανα- 
φερομένους σκοπούς. 

γ. Μελετά και εγκρίνει διάφορα μέτρα, υπέρ υλικής ενισχύ- 
σεως και ευοδώσεως των σκοπών αυτού. 

δ. Καταρτίζει τον ετήσιον Απολογισμόν των εσόδων και 
εξόδων, τον οποίον δημοσιεύει εις τον Εκκλησιαστικόν Τοπι¬ 
κόν Τύπον και υποβάλλει προς έγκρισιν εις την Γενικήν Συνέ- 
λευσιν. 

Άρθρον 5. 

Ο Πρόεδρος εκπροσωπεί το Γ ενικόν Φιλόπτωχον Ταμείον, 
ως και τα Ενοριακάτοιαύτα, κατά πάσας τας έννομους αυτών 
σχέσεις και έναντι πάσης Αρχής. Καθορίζει τας εργασίας του 
Συμβουλίου και υπογράφει την σχετικήν αλληλογραφίαν. 
Ασκεί την επί των Ενοριακών Φιλόπτωχων Ταμείων επο¬ 
πτείαν. Λύει διαιτητικώς πάσαν ανωμαλίαν ή διαφοράν με¬ 
ταξύ των Μελών των Φιλόπτωχων Ταμείων, δυναμένην να 
διαταράξη αρμονικήν αυτών συνεργασίαν. 

Άρθρον 6. 

Το υπό στοιχείον γ' μέλος του Δ.Σ. Κληρικός της Ιεράς Μη¬ 
τροπόλεως, εκτελεί καθήκοντα Γ ραμματέως και Ταμίου του 
Ιδρύματος. Ούτος φυλάσσει άπαντα τα βιβλία Διοικήσεως 
και Διαχειρίσεως του Ιδρύματος, συντάσσει τα πρακτικά του 
Διοικητικού Συμβουλίου, την αλληλογραφίαν, την οποίαν συ¬ 
νυπογράφει μετά του Προέδρου, κρατεί την σφραγίδα και 
το Ταμείον του Ιδρύματος. 

Ο ταμίας δύναται να έχη εις χείρας του ποσόν μέχρι χιλίων 
ευρώ (1.000 €), δια τας τρεχούσας ανάγκας του ταμείου. Αι 
πέραν του ορίου τούτου εισπράξεις δέον υποχρεωτικώς να 
κατατίθενται, επ’ ονόματιτου Γενικού Φιλοπτώχου Ταμείου, 
εις την Εθνικήν Τράπεζαν. 


Άρθρον 7. 

Πόροιτου Γενικού Φιλοπτώχου Ταμείου είναι: 
α. Αι εισφοραί και οικονομικοί ενισχύσεις των ενοριακών 
Ιερών Ναών, αι οποίαι αναγράφονται ετησίως εις τους προϋ¬ 
πολογισμούς, ως καιτοιαύταιτων Ιερών Μονών. 

β. Αι εξ ελευθέρας βουλήσεως προσφοραί του Μητροπο¬ 
λίτου και των Αιδεσιμ. Εφημερίων. 

γ. Αι δωρεαί και προσφοραί των φιλανθρώπων ή φιλαν¬ 
θρωπικών οργανώσεων, Σωματείων και Συλλόγων. 

δ. Αι τυχόν Κρατικοί επιχορηγήσεις ή επιχορηγήσεις 
Ο.Τ.Α., Νομικών Προσώπων Δημοσίου ή Ιδιωτικού Δίκαιου. 

ε. Ποσοστόν 20% εκ των εις χρήμα μηνιαίων προσόδων 
εκάστου Ενοριακού Φιλοπτώχου Ταμείου αποδιδόμενον ανά 
τρίμηνον. 

στ. Ποσοστόν 40% εκ του ετήσιου εράνου της «ΗΜΕΡΑΣ 
ΤΗΣ ΑΓΑΠΗΣ», διενεργουμένου κατά μήνα Δεκέμβριον. 

ζ. Το προϊόν εράνου εκ δισκοφοριών εις Ενορίας άνω των 
50 οικογενειών. 

η. Διάφοροι άλλοι πόροι μη κατονομαζόμενοι ώδε, τους 
οποίους ήθελεν εξεύρειτο Διοικητικόν Συμβούλιον. 

ΚΕΦΑΛΑΙΟΝ Γ. 

«Σύστασις Ενοριακών Φιλοπτώχων Ταμείων». 

Άρθρον 8. 

1. Προς ευχερεστέραν εκπλήρωσιν των σκοπών του Γ ενι¬ 
κού Φιλοπτώχου Ταμείου, συνιστάται παρ’ εκάστη Ενορία 
άνω τω πεντήκοντα οικογενειών, ειδικόν Ταμείον ονομαζό- 
μενον«ΕΝΟΡΙΑΚΟΝ ΦΙΛΟΠΤΩΧΟΝ ΤΑΜΕΙΟΝ» με έδραντον 
κεντρικόν Ναόν της Ενορίας. 

2. Άπαντα τα Ενοριακά Φιλόπτωχα Ταμεία διοικούνται και 
εκπροσωπούνται υπό του Γενικού Φιλοπτώχου Ταμείου 
εδρεύοντος εν Πολυγύρω και εν τη Ιερά Μητροπόλει. 

Άρθρον 9. 

Έκαστον Ενοριακόν Φιλόπτωχον Ταμείον διοικείται υπό 
πενταμελούς Επιτροπής, ήτοι εκ του Εφημερίου του Ναού, 
ως Προέδρου, ενός Εκκλησιαστικού Συμβούλου, ως αντι¬ 
προέδρου και τριών Κυριών ή Δεσποινίδων, διοριζομένων 
υπό του Μητροπολίτου, τη προτάσειτου Εφημερίου. Ταμίαν 
και Γραμματέα της Επιτροπής εκλέγει αύτη κατά την πρώ- 
την αυτής συνεδρίαν. 

Άρθρον 10. 

Τα μέλη της Διοικητικής και Διαχειριστικής Επιτροπής των 
Ενοριακών Φιλοπτώχων Ταμείων, διορίζονται επί τριετεί 
θητεία, του Μητροπολίτου δυναμένου και προ της λήξεως 
της θητείας αυτών να αντικαταστήση τα μέλη, άτινα δια 
λόγους απασχολήσεως ή υγείας ή άλλης τίνος αίτιας δεν 
δύνανται να προσφέρουν τας υπηρεσίας των. Τα συμπλη- 
ρώνοντατηντριετή αυτών θητείαν μέλη των Ε.Φ.Τ. δύνανται 
να επαναδιορίζονται. 

Άρθρον11. 

Η Διοικητική και Διαχειριστική Επιτροπή των Ενοριακών 
Φιλοπτώχων Ταμείων συνέρχεται τακτικώς μεν άπαξ του μη¬ 
νάς και επιλαμβάνεται των ενδιαφερουσών αυτήν υποθέ¬ 
σεων, εκτάκτως δε συγκαλείται όταν κληθή υπό του Προέ¬ 
δρου αυτής ή ζητήσουν τούτο τα δυο εκ των πέντε μελών 
αυτής. Η Επιτροπή ευρίσκεται εν απαρτία εάν παρίστανται 
τρία τουλάχιστον μέλη και αποφασίζει δια σχετικής πλειο¬ 
ψηφίας των παρόντων, εν ισοψηφία δε, υπερισχύει η ψήφος 
του Προέδρου. Παν έγγραφον της Επιτροπής υπογράφεται 
υπό του Προέδρου. 

Άρθρον 12. 

Πόροιτου Ενοριακού Φιλοπτώχου Ταμείου είναι: 

α. Αι προαιρετικοί εισφοραί των πιστών. 

β. Το προϊόν των κυτίων, τα οποία τοποθετούνται εις τους 



3104 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Ιερούς Ναούς με την ένδειξιν«ΚΥΤΙΩΝ ΥΠΕΡ ΤΩΝ ΠΤΩΧΩΝ». 

γ. Το προϊόν περιερχομένου δίσκου υπέρ των πτωχών, κα¬ 
τόπιν εγκρίσεως της Ιερός Μητροπόλεως. 

δ. Ποσοστόν 60% εκ του ετήσιου εράνου της «ΗΜΕΡΑΣ 
ΤΗΣ ΑΓΑΠΗΣ». 

ε. Αι τυχόν Κρατικοί επιχορηγήσεις ή άλλαι επιχορηγήσεις 
Νομικών ή Φυσικών Προσώπων και Οργανισμών. 

Άρθρον 13. 

Οιπόροιτου Ενοριακού Φιλοπτώχου Ταμείου διατίθενται: 
α. Προς περίθαλψιν πτωχών της Ενορίας, δια παροχής εις 
αυτούς τακτικού ή εκτάκτου βοηθήματος, ειδών ενδύσεως, 
ιατρικής περιθάλψεως και φαρμάκων. 

β. Δι’ αγοράν βιβλίων, σχολικών ειδών και δια την παροχήν 
χρηματικών βοηθημάτων εις απόρους μαθητάς της Ενορίας. 

γ. Δι’ επισκέψεις εις τους φυλακισμένους και εις διαβιού- 
ντας εις ευαγή Ιδρύματα προς ενίσχυσίν των. 

δ. Εις περίπτωσιν κατά την οποίαν εις ένα Ιερόν Ναόν δεν 
υπάρχει κινησις αναγκών και δεν παρέχονται βοηθήματα, 
ημπορεί το προϊόν των πόρων να αποστολή εις το Γ ενικόν 
Φιλόπτωχον Ταμείον. 

Άρθρο 14. 

Η εξακρίβωσις της ενδείας εκάστου πτωχού Ενορίτου, 
πρέπει να γίνεται το ταχύτερον μετά μεγίστης προσοχής και 
κατόπιν να γίνεται εγγραφή του εις τα επί τούτω βιβλία της 
Ενορίας και σημείωσις χρησίμων παρατηρήσεων. 

Άρθρον 15. 

Η Διαχείρισις των Ενοριακών Φιλοπτώχων Ταμείων, γίνεται 
δια της τηρήσεως των εξής: 

α. Διπλότυπων Γραμματειών εισπράξεως και πληρωμής, 
δεόντως ηριθμημένων καιτεθεωρημένων υπάτης Ιεράς Μη¬ 
τροπόλεως. 

β. Βιβλίου Ταμείου (εισπράξεων και πληρωμών), ωσαύτως 
ηριθμημένου καιτεθεωρημένου υπάτης Ιεράς Μηροπόλεως. 
γ. Φακέλλου διαφυλάξεωςτιμολογίου, αποδείξεων κ.λπ. 
δ. Βιβλίου Πρακτικών, τεθεωρημένου υπό της Ιεράς Μη¬ 
τροπόλεως. 

ε. Αι εισπράξεις εκ των κυτίων και εκ των δίσκων θα κατα¬ 
μετρούνται και θα καταχωρούνται εις ειδικόν Πρακτικόν Κα- 
ταμετρήσεως, το οποίον θα υπογράφεται τουλάχιστον υπό 
δύο μελών της διοικούσης Επιτροπής. Αι εκδιδόμενοι απο¬ 
δείξεις διά δωρεάς ή προαιρετικός εισφοράς θα υπογράφω- 
νται υπάτου Προέδρου και του Ταμείου. 

Άρθρον 16. 

Κατά μήνα Ιανουάριον συντάσσεται υπό της Διοικητικής 
και Διαχειριστικής Επιτροπής ο απολογισμός του διαρρεύ- 
σαντος έτους, ανάγραφαν του οποίου υποβάλλεται εις το 
Γ ενικόν Φιλόπτωχον Ταμείοντης Ιεράς Μητροπόλεως. 

Άρθρον 17. 

Η χρηματική περιουσία εκάστου Ενοριακού Φιλοπτώχου 
Ταμείου, υπερβαίνουσα τα τριακόσια ευρώ (300 €), δέοννα 
κατατίθεται, επ’ ονόματιτου Ενοριακού Φιλοπτώχου Ταμείου 
είς τινα Τράπεζαν. Διά πάσαν ανάληψιν, απαιτείται απόφασις 
τηςΔ.Ε., κεκυρωμένη υπάτης Ιεράς Μητροπόλεως. 

ΚΕΦΑΛΑΙΩΝ Δ'. 

«Γενική Συνέλευσις - Λογοδοσία». 

Άρθρον 18. 

Η Γενική Συνέλευσις του Ιδρύματος συνέρχεται τακτικώς 
μεν άπαξ του έτους και κατά μήνα Μάρτιον και μετά την 
συγκέντρωσιν των κατά το άρθρον 16 του παρόντος απο¬ 
λογισμών των Ενοριακών Φιλόπτωχων Ταμείων, εκτάκτως 
δε τη προσκλήσει του Προέδρου Μητροπολίτου. Εις την 
Γενικήν Συνέλευσιν, συμμετέχουν οι Πρόεδροι και τα Μέλη 
των Ενοριακών Φιλοπτώχων Ταμείων. 


Άρθρον 19. 

Εις την κατά το προηγούμενον άρθρον συγκαλουμένην 
συνέλευσιν, αναγινώσκεται η έκθεσις πεπραγμένων του Συμ¬ 
βουλίου περί του εν γένει επιτελεσθέντος υπό του Γ ενικού 
Ταμείου και των Ενοριακών τοιούτων έργου, και της διαχει- 
ρίσεως των, των μετεχόντων δικαιουμένων όπως εκφέρωσι 
τυχόν παρατηρήσεις επ' αυτών και συντάσσεται σχετικόν 
πρακτικόν, περί εγκρίσεως ή μη τούτων. 

ΚΕΦΑΛΑΙΩΝ Ε'. 

«Τελικαί διατάξεις». 

Άρθρον 20. 

Το Ίδρυμα διαλύεται, δι’ αποφάσεως της Διαρκούς Ιεράς 
Συνόδου κατόπιν συμφώνου γνώμης του οικείου Μητροπο¬ 
λίτου και αποφάσεως της Γενικής Συνελεύσεως, ειδικώς 
προς τον σκοπόν τούτον συγκαλουμένης. Μετά την διάλυσιν 
του Ιδρύματος, η περιουσία αυτού περιέρχεται εις τι των 
Φιλανθρωπικών Ιδρυμάτων της Ιεράς Μητροπόλεως, καθο- 
ριζομένου υπάτου Μητροπολίτου. 

Άρθρον 21. 

Ω παρών Κανονισμός τροποποιείται δι’ αποφάσεως της 
Διαρκούς Ιεράς Συνόδου, κατόπιν, αποφάσεως των τριών 
τετάρτων των Μελών του Διοικητικού Συμβουλίου του Γε¬ 
νικού Φιλοπτώχου Ταμείου και σύμφωνον γνώμην του Μη¬ 
τροπολίτου. 

Άρθρον 22. 

Τα από της συστάσεως της Ιεράς Μητροπόλεως Κασσαν- 
δρειας και εφ’ εξής εισπραχθέντα εκ των ως άνω αιτιών πο¬ 
σά, και τα δικαιολογητικά δαπανώντων περιέρχονται από της 
δημοσιεύσεως του παρόντος εις το συνιστώμενον Ίδρυμα. 

Άρθρον 23. 

Η ισχύς του παρόντος άρχεται από της εις την Εφημερίδα 
της Κυβερνήσεως και εις το περιοδικόν «ΕΚΚΛΗΣΙΑ» δημο- 
σιεύσεώςτου. 

Άρθρον 24. 

Εκ των διατάξεων του παρόντος Κανονισμού προκαλείται 
δαπάνη εις βάρος του προϋπολογισμού του Νομικού Προ¬ 
σώπου της Ιεράς Μητροπόλεως Κασσανδρείας, το ύψος της 
οποίας δεν δύναται να προσδιορισθεί. 

Η παρούσα να δημοσιευθεί στην Εφημερίδα της Κυβερνή¬ 
σεως. 

Αθήνα, 30 Μάΐου 2002 
Ω Πρόεδρος 

ΤΩ Αθηνών ΧΡΙΣΤΟΔΟΥΛΟΣ 

Ο Αρχιγραμματεύς 
ΤΟ Σάλωνων ΘΕΟΛΟΓΟΣ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στο ΦΕΚ 133/12.6.2002 (τ. Α') που δημοσιεύθηκε η ανακοί¬ 
νωση 452/5356/453/5356/28.5.2002 για την θέση σε ισχύ ως 
προς την χώρα μας της 180 Διεθνούς Σύμβασης Εργασίας 
«για τις ώρες εργασίας των ναυτικών και την επάνδρωση των 
πλοίων» και του Πρωτοκόλλου 1996 στην Σύμβαση Εργασίας 
«περί ελάχιστων επιπέδων ασφαλείας των εμπορικών πλοί¬ 
ων, 1976», διορθώνεται η ημερομηνία έναρξης ισχύος του 
Πρωτοκόλλου από το εσφαλμένο «14 Μαρτίου 2003» στο 
ορθό «14 Μάΐου 2003». 

(Από το Υπουργείο Εξωτερικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




